NXT TakeOver: Phoenix

NXT TakeOver: Phoenix 200pxהפוסטר הרשמי של האירוע בכיכובם שלתומאסו צ'אמפה, אליסטר בלאק,שיינה בייזלר וביאנקה בלאייר מידע ארגון  WWE מותג  NXT תאריך  26 בינואר 2019 עיר  פיניקס, אריזונה אולם  טוקינג סטיק ריזורט ארנה שיר (י) הנושא  "Holding My Breath" בביצועAlien Weaponry"X" בביצוע Poppy ספונסר (ים)  Kingdom Hearts III סדרת אירועי שלם וצפה של ה-WWE:NXT UK TakeOverBlackpool:NXT TakeOverPhoenixרויאל ראמבל סדרת אירועי NXT TakeOverWarGames II:NXT TakeOverPhoenixNew York
NXT TakeOver: Phoenix היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-26 בינואר 2019, באולם טוקינג סטיק ריזורט ארנה שבפיניקס, אריזונה וכלל קרבות בין המתאבקים של המותג NXT עקב העלילות, שנבעו ביניהם במהלך התקופה עד לקיום האירוע. האירוע היה האירוע ה-23 בסדרת אירועי NXT TakeOver.

חמישה קרבות התנהלו באירוע. בקרב המרכזי, תומאסו צ'אמפה ניצח את אליסטר בלאק ושמר על אליפות ה-NXT. בקרב הלפני אחרון, שיינה בייזלר ניצחה את ביאנקה בלאייר בהכנעה טכנית ושמרה על אליפות הנשים של NXT. עוד ברשימת הקרבות, ה-War Raiders (הנסון ורואו) ניצחו את The Undisputed Era (קייל אוריילי ורודריק סטרונג) וזכו באליפות הזוגות של NXT, וג'וני גרגאנו ניצח את ריקושט וזכה באליפות צפון אמריקה של NXT.

עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה הראשון של NXT בשנת 2019.

ב-25 ביולי 2018 בפרק של התוכנית NXT, תומאסו צ'אמפה ניצח את אליסטר בלאק וזכה בחגורת האליפות של NXT בשל התערבות מצד ג'וני גרגאנו. ב-5 בדצמבר בפרק של התוכנית NXT, קרב חוזר בין השניים על התואר נקבע לאירוע בפיניקס.

ב-26 בדצמבר 2018 בפרק של התוכנית NXT, ביאנקה בלאייר ניצחה את איאו שיראי, לייסי אוואנס ומיה יים בקרב מרובע אשר קבע את זהות המועמדת לתואר אליפות הנשים של NXT של שיינה בייזלר באירוע בפיניקס.

ב-9 בינואר 2019 בפרק של התוכנית NXT, ה-War Raiders (הנסון ורואו) תקפו את קבוצת The Undisputed Era במהלך הקרב של EC3 נגד אדם קול. הג'נרל מנג'ר של NXT, ויליאם ריגל הודיע בחשבון הטוויטר שלו שבאירוע בפיניקס, קייל אוריילי ורודריק סטרונג יגנו על אליפות הזוגות של NXT נגד ה-War Raiders.

ב-19 בדצמבר בפרק של התוכנית NXT, ג'וני גרגאנו ניצח את אליסטר בלאק בקרב כלוב לאחר עזרה מצד צ'אמפה. שבוע לאחר מכן, דרך הקלטת וידאו, צ'אמפה הציע לגרגאנו להתחרות על אליפות צפון אמריקה של NXT, כך שהוא וגרגאנו יוכלו "להשתלט על העולם" ב-NXT. ב-9 בינואר 2019, האלוף הצפון אמריקאי, ריקושט, אמר לגרגאנו שכל מה שהוא יצטרך זה לבקש הזדמנות להתחרות על התואר. צ'אמפה הגיע כדי לפתור את הקונפליקט בין גרגאנו לריקושט, אך הותקף על ידי בלאק. העימות ביניהם הסיח את דעתו של ריקושט, מה שאיפשר לגרגאנו להכות את ריקושט בעזרת מהלך הסופר קיק. לאחר מכן באותו הערב, קרב בין ריקושט לגרגאנו על האליפות הפך לרשמי באירוע בפיניקס.

לאחר שמאט רידל ניצח את קסיוס אונו בקרב באירוע NXT TakeOver: WarGames II, שנערך ב-17 בנובמבר 2018 לאחר שש שניות בלבד ובקרב שהתקיים ב-2 בינואר 2019, קרב שלישי נקבע בין השניים לאירוע בפיניקס.

אירוע
+ אישיויות אחרות על המסך תפקיד:  שם:צוות השידור באנגליתמאורו רנאלונייג'ל מקגינספרסי ווטסוןצוות השידור בספרדיתקרלוס קבררהמרסלו רודריגזכרוזהקיילה ברקסטוןשופטיםדרייק וורץאדי אורנגודארל שארמהג'סיקה קארמראיינתשרה שרייברפאנל לפני האירועצ'ארלי קארוסוסם רוברטספאט מקאפי

קרבות מקדימים

האירוע נפתח עם הקרב של חברי קבוצת The Undisputed Era (קייל אוריילי ורודריק סטרונג) נגד ה-War Raiders (הנסון ורואו) על אליפות הזוגות. הנסון ורואו ביצעו על אוריילי את מהלך ה-Fallout כדי לנצח בקרב ולזכות בחגורות אליפות הזוגות.

לאחר מכן, מאט רידל התחרה נגד קסיוס אונו. רידל לא השאיר לאונו אפשרות אחרת מלבד להיכנע לאחר שרידל תקף אותו באמצעות מכות מרפק בלתי פוסקות לראשו. כתוצאה מכך, רידל הוכרז כמנצח בקרב.

בקרב השלישי של הערב, ריקושט הגן על אליפות צפון אמריקה נגד ג'וני גרגאנו. גרגאנו ביצע את מהלך ההכנעה שלו, הגרגאנו אסקייפ, אך ריקושט הצליח להימלט. גרגאנו ביצע את מהלך הסלינגשוט DDT והתקדם אל עבר הצמדת ריקושט, אך האחרון הצליח לצאת בזמן מהצמדה זו. מנגד, ריקושט ביצע את מהלך הגרגאנו אסקייפ, אבל גרגאנו הצליח להימלט. גרגאנו ביצע את מהלך הבריינבאסטר על הרצפה החשופה מחוץ לזירה ולאחר מכן ביצע את מהלך הסלינגשוט DDT, מה שעזר לו להצמיד בהצלחה את ריקושט לספירת שלוש ולזכות באליפות צפון אמריקה.

בקרב הלפני אחרון, שיינה בייזלר הגנה על אליפות הנשים נגד ביאנקה בלאייר. בלאייר ניסתה לבצע על בייזלר את מהלך ה-450° ספלאש, אך האחרונה הצליחה להימנע מכך ולהפוך את מהלך זה למהלך ההכנעה שלה, הקיריפודה קלאץ'. בלאייר התעלפה וכתוצאה מכך בייזלר שמרה על התואר לאחר ניצחון בשל הכנעה טכנית.

הקרב המרכזי

הקרב המרכזי של הערב הפגיש את אלוף ה-NXT, תומאסו צ'אמפה, שהגן על תואר האליפות נגד אליסטר בלאק. צ'אמפה ביצע על בלאק את מהלך ה-Fairytale Ending, אך בלאק הצליח לחמוק מספירת שלוש מלאה. מנגד, בלאק ביצע על צ'אמפה את מהלך הסיום שלו, המיסה השחורה, אך צ'אמפה הצליח לבצע את מהלך ה-DDT ולאחר מכן את מהלך ה-Fairytale Ending בפעם השנייה, כששוב בלאק לא אמר נואש. צ'אמפה ביצע פעמיים נוספות את מהלך ה-Fairytale Ending ולאחר מכן הצמיד את בלאק לספירת שלוש מלאה אשר העניקה לו הגנה מוצלחת על התואר. האירוע הסתיים לאחר שצ'אמפה וג'וני גרגאנו עמדו ביחד על רמפת הכניסה לאולם, כששניהם מניפים באוויר את חגורות האליפות שלהם.

התקרית לאחר סיום האירוע

לאחר שהשידור של האירוע הסתיים בערוץ של ה-WWE Network, קטע וידאו בלעדי שודר באתר הרשמי של ה-WWE ובו היה ניתן לצפות בעימות שהתרחש בין אליסטר בלאק, ריקושט, ולווטין דרים לבין תומאסו צ'אמפה, ג'וני גרגאנו ואדם קול. העימות לאט לאט החל להתלקח, כששופטים ובכירים מההנהלה הגיעו כדי להפריד בין המתאבקים. הדבר לא פסק והמשיך אל עבר מאחורי הקלעים, שם המתאבקים הופרדו פעם נוספת על ידי בכירי ההנהלה עד שטריפל H הגיע בעצמו כדי להפריד ביניהם. לאחר שהעימות הסתיים, בלאק, ריקושט ודרים חזרו לזירה כדי לחגוג עם הקהל.

תוצאות

 מס'  תוצאות  התניות  זמן 1  War Raiders (הנסון ורואו) ניצחו את The Undisputed Era (קייל אוריילי ורודריק סטרונג) (א)  קרב זוגות על אליפות הזוגות של NXT  16:57 2  מאט רידל ניצח את קסיוס אונו בהכנעה  קרב יחידים  09:20 3  ג'וני גרגאנו ניצח את ריקושט (א)  קרב יחידים על אליפות צפון אמריקה של NXT  23:36 4  שיינה בייזלר (א) ניצחה את ביאנקה בלאייר בהכנעה טכנית  קרב יחידים על אליפות הנשים של NXT  15:26 5  תומאסו צ'אמפה (א) ניצח את אליסטר בלאק  קרב יחידים על אליפות ה-NXT  26:30 (א) - מתייחס למתאבק/מתאבקים שהגיעו לקרב כאלוף/אלופים

ראו גם
 NXT - ליגת הפיתוח של ה-WWE

קישורים חיצוניים


הערות שוליים

קטגוריה:אירועי שלם וצפה של ה-WWE בשנת 2019
קטגוריה:NXT TakeOver
קטגוריה:2019 בארצות הברית: ספורט